Diari Oficial de la Generalitat Valenciana


Sumari del DOGV 7780, del 12-05-2016 (2016/3288)

Extracte de la Resolució de 2 de maig de 2016, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2016 el programa Bo Respir, Bo Centre de Dia i Bo Residència.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7780

Data del DOGV
:   12-05-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/3288


Data del document
:   02-05-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 2 de maig de 2016, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2016 el programa Bo Respir, Bo Centre de Dia i Bo Residència. [2016/3288]  
BDNS (Identif.): 304174.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions  
http://www.pap.minhap.gob.es/bdnstrans  
  
Primer. Beneficiaris  
1. Bo Respir: persones dependents, que trobant-se ateses habitualment en el seu domicili, necessiten l'atenció temporal en un centre especialitzat, per presentar un nivell de dependència que els fa necessitar les cures d'una altra persona per a la realització de les activitats habituals de la vida diària, i que eventualment no poden ser prestades pel seu cuidador habitual.  
2. Bo Centre de Dia: persones que n'hagen sigut beneficiàries amb anterioritat, i mantinguen les condicions que els van donar lloc.  
  
3. Bo Residència: persones que hagen sigut beneficiàries de la subvenció amb anterioritat i romanguen ingressades en centres residencials adherits al programa.  
  
Segon. Finalitat  
Convocar les subvencions, l'objecte de les quals és fomentar el següent:  
1. Programa Bo Respir.  
2. Programa per a finançar estades en centres de dia per a persones majors dependents.  
3. Programa per a finançar estades en residències de tercera edat.  
  
Tercer. Bases reguladores  
Ordre 7/2016, de 7 d'abril, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió de subvencions relatives al programa Bo Respir i subvencions per a finançar estades en centres de dia per a persones dependents i en residències de tercera edat (DOCV 7758, 12.04.2016).  
  
Quart. Import  
1. Programa Bo Respir: l'import de la subvenció serà determinat per la diferència entre el que el beneficiari pot aportar amb càrrec als seus ingressos i el cost de l'estada que sol·licita:  
a) Bo Verd Residència = 1.600 - (impostos inclosos) - 80 % Renda per capita mensual de l'interessat.  
b) Bo Blau Residència = (67 - impostos inclosos - 80 % Renda per capita diària de l'interessat) x 20.  
c) Bo Blanc Residència = (152 - impostos inclosos - Doble Renda per capita diària de l'interessat) x 12  
2. Programa per a finançar estades en centres de dia: el preu de la plaça, i per tant les quanties que serviran de base per al càlcul de les ajudes per a l'exercici 2016, serà de 845 - mensuals IVA i la resta d'impostos exigibles inclosos.  
3. Programa per a finançar estades en residències: atenent a l'article 31 de l'Ordre 7/2016, els preus de les estades, i per tant les quanties que serviran de base per al càlcul de les ajudes per a l'exercici 2016, són:  
  
Vàlids i semiassistits: 1.184 euros /mes (impostos inclosos).  
Assistits: 1.438 euros /mes (impostos inclosos).  
Supraassistits: 1.600 euros /mes (impostos inclosos).  
  
  
  
Cinquè. Termini de presentació de sol·licituds  
El termini de presentació de sol·licituds serà d'1 mes, comptat a partir de l'endemà de la publicació de la present resolució.  
  
València, 2 de maig de 2016.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.